Document ID: 32003R1267

Uredba (ES) št. 1267/2003 Evropskega parlamenta in Sveta
z dne 16. junija 2003
o spremembah Uredbe Sveta (ES) št. 2223/96 glede roka za prenos temeljnih agregatov nacionalnih računov, odstopanjih pri prenosu temeljnih agregatov nacionalnih računov in glede prenosa podatkov o zaposlenosti, izraženih v opravljenih delovnih urah
(Besedilo velja za EGP)
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 285,
ob upoštevanju predloga Komisije [1],
ob upoštevanju mnenja Evropske centralne banke [2],
v skladu s postopkom, določenim v členu 251 Pogodbe [3],
ob upoštevanju naslednjega:
(1) Uredba Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti [4] vsebuje referenčni okvir skupnih standardov, opredelitev, klasifikacij in računovodskih pravil za izdelavo računov držav članic za statistične zahteve Skupnosti, da bi s tem pridobili podatke, primerljive med državami članicami.
(2) V poročilu Monetarnega odbora o statističnih zahtevah v Ekonomski in monetarni uniji (EMU), ki ga je Ekonomsko-finančni svet sprejel 18. januarja 1999, je poudarjeno, da sta za pravilno delovanje EMU in enotnega trga poglavitnega pomena učinkovit nadzor in koordinacija ekonomskih politik, kar zahteva obsežen sistem statističnih informacij, ki daje oblikovalcem politik potrebne podatke, na katerih temeljijo njihove odločitve. V tem poročilu je opisan prednostni cilj, da so take informacije na voljo Skupnosti in zlasti državam članicam, ki pripadajo euroobmočju.
(3) V poročilu je bilo poudarjeno, da bo meddržavna primerjava trga dela zahtevala več pozornosti v EMU.
(4) Da bi zbrali četrtletne statistične podatke za euroobmočje, je treba rok za prenos temeljnih agregatov nacionalnih računov skrajšati na 70 dni.
(5) Četrtletna in letna odstopanja, odobrena državam članicam, ki preprečujejo zbiranje temeljnih agregatov nacionalnih računov za euroobmočje in Skupnost, je treba razveljaviti.
(6) Akcijski načrt o statističnih zahtevah Ekonomske in monetarne unije, ki ga je 29. septembra 2000 sprejel Ekonomsko-finančni svet, kot prednostno nalogo navaja prenos podatkov o zaposlenosti glede na enoto "opravljene delovne ure" v okviru nacionalnih računov.
(7) Opravljeno je bilo posvetovanje z Odborom za statistični program (OSP) in Odborom za monetarno, finančno in plačilno bilančno statistiko (CMFB) v skladu s členom 3 Sklepa Sveta 89/382/EGS, Euratom [5], in Sklepa Sveta 91/115/EGS [6] -
SPREJELA NASLEDNJO UREDBO:
Člen 1
Priloga B k Uredbi (ES) st. 2223/96 se spremeni, kot sledi:
1. Besedilo, ki sledi naslovu: "Program prenosa podatkov nacionalnih računov", se spremeni kot sledi:
(a) Besedilo "Pregled preglednic" se nadomesti z besedilom v Prilogi I;
(b) Besedilo preglednice 1 "Temeljni agregati - četrtletna in letna izvedba" se nadomesti z besedilom v Prilogi II.
2. Besedilo, ki sledi naslovu: "Odstopanja pri preglednicah, ki jih je treba predložiti v okviru vprašalnika "ESR-95" po državah", se nadomesti z besedilom v Prilogi III.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 16. junija 2003

Labels: 12
9
19